**Dôvodová správa**

**Všeobecná časť**

Účelom predloženého návrhu zákona, ktorým sa mení a dopĺňa zákon č. 619/2003 Z. z. o Slovenskom rozhlase v znení neskorších predpisov a zákon č. 16/2004 Z. z. o Slovenskej televízii v znení neskorších predpisov (ďalej len „návrh zákona“) je umožniť Slovenskému rozhlasu a Slovenskej televízii zriadiť stavbu aj na pozemku vo vlastníctve Slovenskej republiky. Potreba takejto legislatívnej úpravy vyplýva aj z Rámcovej koncepcie spoločného mediálneho komplexu Slovenskej televízie a Slovenského rozhlasu a vecného a časového harmonogramu predrealizačnej fázy jeho výstavby (ďalej len „koncepcia“), ktorú schválila vláda Slovenskej republiky uznesením č. 375/2009 zo dňa 20. mája 2009. Koncepcia predpokladá výstavbu spoločného mediálneho komplexu verejnoprávnych vysielateľov na pozemku, ktorý je vo vlastníctve Slovenskej republiky a ktorý má v správe Ministerstvo kultúry Slovenskej republiky ako ústredný orgán štátnej správy.

V súlade s § 13a ods. 1 písm. c) zákona č. 278/1993 Z. z. o správe majetku štátu v znení neskorších predpisov možno stavbu na pozemku vo vlastníctve štátu možno zriadiť aj vtedy, ak to pripúšťa osobitný predpis. V zmysle predkladaného návrhu zákona bude takýmto osobitným predpisom aj zákon č. 619/2003 Z. z. o Slovenskom rozhlase v znení neskorších predpisov a zákon č. 16/2004 Z. z. o Slovenskej televízii v znení neskorších predpisov.

Návrh zákona je v súlade s Ústavou Slovenskej republiky, ústavnými zákonmi, zákonmi a medzinárodnými zmluvami, ktorými je Slovenská republika viazaná, ako aj s právom Európskych spoločenstiev a Európskej únie.

Predložený návrh zákona nebude mať dopad na verejné financie, životné prostredie, zamestnanosť, podnikateľské prostredie a informatizáciu spoločnosti. Predložený návrh zákona nepredpokladá negatívny dopad na obyvateľov, hospodárenie podnikateľskej sféry a iných právnických osôb.

**Doložka**

**o posúdení vplyvov**

* 1. **Vplyvy na verejné financie:**

Predložený návrh zákona nebude mať dopad na verejné financie.

* 1. **Vplyvy na obyvateľov, hospodárenie podnikateľskej sféry a iných právnických osôb:**

Predložený návrh zákona nepredpokladá negatívny dopad na obyvateľov, hospodárenie podnikateľskej sféry a iných právnických osôb.

* 1. **Vplyvy na životné prostredie:**

Predložený návrh zákona nebude mať dopad na životné prostredie.

* 1. **Vplyvy na zamestnanosť:**

Predložený návrh zákona nebude mať dopad na dopad na zamestnanosť.

* 1. **Vplyvy na podnikateľské prostredie:**

Predložený návrh zákona nebude mať dopad na podnikateľské prostredie.

**6.  Odhad vplyvov na informatizáciu spoločnosti:**

Predložený návrh zákona nebude mať dopad na informatizáciu spoločnosti.

**Doložka zlučiteľnosti**

**právneho predpisu**

**s právom Európskych spoločenstiev a právom Európskej únie**

**1. Predkladateľ právneho predpisu:** poslanec Národnej rady Slovenskej republiky

**2. Názov návrhu právneho predpisu:** Návrh zákona, ktorým sa mení a dopĺňa zákon č. 619/2003 Z. z. o Slovenskom rozhlase v znení neskorších predpisov a zákon č. 16/2004 Z. z. o Slovenskej televízii v znení neskorších predpisov.

**3. Problematika návrhu právneho predpisu:**

1. nie je upravená v práve Európskych spoločenstiev,
2. nie je upravená v  práve Európskej únie,
3. nie je obsiahnutá v judikatúre Súdneho dvora Európskych spoločenstiev ani Súdu prvého stupňa Európskych spoločenstiev.

**Vzhľadom skutočnosť, že problematika návrhu právneho predpisu nie je upravená v práve Európskych spoločenstiev a Európskej únie, je bezpredmetné vyjadrovať sa k bodom 4, 5 a 6 doložky zlučiteľnosti.**

**Osobitná časť**

**K čl. I**

V súlade s § 13a ods. 1 písm. c) zákona č. 278/1993 Z. z. o správe majetku štátu v znení neskorších predpisov sa navrhuje upraviť možnosť Slovenského rozhlasu zriadiť stavbu pre svoje potreby aj na pozemku vo vlastníctve Slovenskej republiky.

**K čl. II**

V súlade s § 13a ods. 1 písm. c) zákona č. 278/1993 Z. z. o správe majetku štátu v znení neskorších predpisov sa navrhuje upraviť možnosť Slovenskej televízie zriadiť stavbu pre svoje potreby aj na pozemku vo vlastníctve Slovenskej republiky.

**K čl. III**

Navrhuje sa deň nadobudnutia účinnosti zákona na 1. januára 2010.